RETNINGSLINER 
FOR 
FOLKEAKADEMIENES LANDSFORBUND
Vedteke på landsmøtet juni 2006

Mellom landsmøta avgjer styret alle saker som ikkje gjeld vedtekter eller som fører til at landsmøtevedtak vert tilsidesette. 
Mellom styremøta er leiaren øvste styremakt, men i kurante saker tar generalsekretæren avgjerd. Saker av prinsipiell karakter skal leggjast fram for styret.
Landsstyret engasjerer revisor.

Representasjon
Styret vel representantar for Folkeakademienes Landsforbund til organisasjonar og institusjonar som forbundet er med i. Ved sida av omsynet til den best moglege representasjon må styret også vurdere utgiftene til representasjonen.
Styremedlemmer og andre som representerer Folkeakademienes Landsforbund, får reise- og opphaldsutgifter dekt etter statens regulativ.
Utsendingar får dekt dokumenterte utgifter til vikar eller tapt arbeidsforteneste.

Konferansar
Landsstyret skal årleg skipe til ein konferanse der leiarar og daglege leiarar frå kvart distrikt deltek saman med landsstyret. Det året det er landsmøte, bør den så sant råd er, leggjast i samband med dette. 
Landsstyret bør også skipe til ein eigen årleg konferanse for daglege leiarar.
Ut frå dei midlane styret har til rådvelde, avgjer styret for kvart møte dekningsformer og –summar når det gjeld reise- og opphaldsutgifter.
Desse konferansane er berre rådgjevande  og kan difor ikkje gjere bindande vedtak

Reglement for landsmøtet
1.  Ingen av møtedeltakarane har rett til å ha ordet meir enn 3 gonger i kvar sak. Bortsett frå innleiarane skal taletida for andre avgrensast  til 10 minuttar første gongen, 5 minuttar andre gongen og 2 minuttar tredje gongen. Når møteleiaren finn det naudsynt, kan han ytterlegare avgrense taletida og setje strek.
2.  Ein får ordet berre ein gong til forretningsorden i kvar sak og då ikkje meir enn 2 minuttar.
3.  Framlegg skal leverast skriftleg til møteleiaren, underskrive av den som stiller framlegget og med opplysning om kva akademi/distrikt vedkomande er utsending for. Etter strek er sett, kan det ikkje fremjast nye framlegg.
4.  Ingen har meir enn 1 røyst på landsmøtet.
5.  For å få røysterett, må kontingenten vere betalt for inneverande år.
6.  Sekretariatet fører møteprotokollen.

Valnemnda skal i sine framlegg til vala ta omsyn til ei retttvis kjønns- og distriktsvis fordeling.
Fullmaktsnemnda  skal sjå etter at landsmøteutsendingane har dei nødvendige fullmakter til å representere sine akademi/ distrikssamskipnader i samsvar med påmeldingane. Fullmaktsnemnda skal òg  sjå etter at kontingenten er betalt (jfr. § 3).
Redaksjonsnemnda  skal ut frå landsmøtetingingane utarbeide framlegg til pressemelding og redigere eventuelle fråsegner frå landsmøtet.

Vedtektsnemnd:
Framlegg til vedtektsendringar kan fremjast av lokallag, distriktssamskipnader, landsstyret og vedtektsnemnda. Vedtektsnemnda skal drøfte innkomne framlegg, og innan 3 månader før landsmøtet sende framlegga med innstilling til distriktsstyra. Landsstyret sender si innstilling til medlemmene innan 1 månad før landsmøtet.

Reglement for tildeling av heidersteikna
1.  FAL sitt diplom kan som hovudregel berre gjevast til akademifolk som i minst 10 år har arbeidd or folkeakademiverksemda. Diplomet bør ikkje berre gjevast tillitsvalde når dei går av, men også medan dei driv folkeakademiarbeid.
2.  FAL kan gje eit kunstverk som heidersteikn til personar som har gjort ein særskild innsats for folkeakademiverksemda. Landsstyret tek avgjerd om tildeling av heidersteikn, evt. etter framlegg frå folkeakademi/ distriktssamanslutningar.
3.  Medlemmene i landsstyret bør ikkje i noko høve få heidersteikn medan dei er med i styret ogsåleis har tildelingsmakta.
4.  Distrikssamskipnadene kan ikkje kome med framlegg om at eigne tillitsvalde skal tildelast heidersteiknet. Difor bør landsstyret på eige initiativ vurdere om tillitsvalde har gjort seg fortent til heidersteiknet.

Tilsette og tillitsverv. Godtgjersle
1.  Tilsette i halv stilling eller meir, kan ikkje ha styreverv på same eller høgare “organisasjonsnivå” enn ein er tilsett. Dette gjeld ikkje organ som skal vera samansett med representantar for tilsette.
2. Tillitsvalde på alle nivå kan få ei viss godtgjersle for oppdrag og dekt reise-, kontor- og telefonutgifter.